Pentru Primăria Capitalei PSD i-a sondat pe Gabriela Firea și pe Daniel Băluță, iar PNL pe Sebastian Burduja și pe Ionuț Lupescu / Ciucă: Luni analizăm sondajele și luăm o decizie
Președintele PNL, Nicolae Ciucă, a spus în emisiune la Prima News că la ședința coalției de luni vor fi analizate sondajele prin care au fost măsurați posibilii candidați la Primăria Capitalei.
"Noi, PNL i-am sondat pe Sebastian Burduja și pe Ionul Lupescu, iar PSD știu că pe Gabriela Firea și primarul de la Sectoeul 4, Daniel Băluță. Rezultatele sondajului vor veni luni", a spus Ciucă, subliniind că se va decide în coaliție, după ce vor fi analizate toate datele, care dintre candidați are cele mai mari șanse pentru a primi voturi atât din partea electoratului PNL cât și din partea electoratului PSD.
Chestionat despre posibilitatea candidaturii lui Ionuţ Lupescu, președintele PNL a răspuns că acesta "n-a fost un simplu fotbalist": "Nu este vorba doar de notorietate. Este vorba şi de experienţa profesională. A lucrat atâţia ani în structurile de conducere ale UEFA, a ocupat funcţii importante acolo, a dobândit experienţă managerială şi (…) eu sunt unul care susţin foarte mult deschiderea uşilor PNL către oameni noi care au performat în viaţa profesională".
Întrebat dacă PNL ar avea o problemă cu susţinerea Gabrielei Firea pentru această funcţie, Ciucă a răspuns: "După ce vedem datele din sondaj, discutăm". "Este o decizie pe care o vom lua în coaliţie şi acolo vom stabili pe cine susţinem", a mai adăugat liderul PNL.
Legat de posibilitatea candidaturii lui Daniel Băluţă pentru primăria Capitalei, Ciucă a spus: "Nu ştiu, nu-l cunosc personal, dar exact astăzi discutam cu cineva şi era foarte mulţumit de cum arată Sectorul 4″.
Ciucă a admis că Nicușor Dan are șanse mari să recâștige Primăria Capitalei: "Știţi foarte bine că orice primar în funcţie pleacă cu prima şansă".
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank